Kull (perekonnanimi)
Kull on perekonnanimi. 2018. aasta 1. jaanuari seisuga oli Eestis perekonnanimi Kull 1153 inimesel: 527 mehel ja 626 naisel. Perekonnanimede levikult on Kull meeste puhul 57. kohal ja naiste puhul 48. kohal. 2022. aasta 1. jaanuari seisuga oli perekonnanimi Kull 1142 inimesel: 516 mehel ja 626 naisel. Perekonnanimede levikult oli Kull meeste puhul 58. ja naiste puhul 48. kohal. Kull oli õige levinum perekonnanimi vanuserühmas 80–84, kus neid on 10 000 elaniku kohta 10,65. Perekonnanimi Kull oli kõige sagedasem Jõgeva maakonnas, kus sellist nime kandis maakonna 10 000 elaniku kohta keskmiselt 24,36 inimest. 19. sajandi algul pandi pärisorjusest vabastamise käigus talupoegadele perekonnanimi Kull, Kuil ja Kuill eri mõisavaldades Eestimaa ja Liivimaa maakondades kokku 87 korral. 1930. aastate nimede muutmise kampaania käigus vahetati Eestis perekonnanimi Kull välja 11 korral - uuteks võetud nimedeks olid Aasmaa, Kajand, Kasemets, Kaldmaa, Kotkas, Kuldra, Kulgma, Laanet, Laidre, Talvar, Vellend. Kulli oma uueks perekonnanimeks valisid kaks isikut, kelle endised nimed olid Kosenkranius ja Kuill.